Patruljer fra Nordjyllands Politi søgte mandag aften efter en 14-årig pige, som var forsvundet fra en institution på Hirtshalsvej i Hjørring siden mandag eftermiddag klokken 17.10. Pigen lider ifølge politiet af livslede, og Nordjyllands Politi bad derfor offentligheden om hjælp i håb om at finde hende. Tirsdag morgen og i de tidlige formiddagstimer søgte politiet fortsat efter den 14-årige, men kort før middagstid tirsdag skriver Nordjyllands Politi på Twitter, at pigen nu er fundet i god behold. - Efter et foto var bragt i medierne, henvendte den 14-årige sig på institutionen igen. Hun var i god behold, og efterlysningen og eftersøgningen afsluttes, skriver politiet på Twitter.

Opsummering:
Tirsdag ledte Nordjyllands politi fortsat efter en 14-årig pige, der var forsvundet fra en institution i Hjørring mandag. Pigen er nu fundet igen i god behold.